钦定古今图书集成/方舆汇编/边裔典/第059卷 > 晋
## 钦定古今图书集成/方舆汇编/边裔典/第059卷 > 晋

### 武帝泰始六年秋九月大宛献汗血马

按《晋书武帝本纪》云云。按《大宛传》：“大宛西去洛阳
万三千三百五十里，南至大月氏，北接康居，大小七
十馀城。土宜稻麦，有蒲萄酒，多善马，马汗血。其人皆
深目多须。其俗娶妇，先以金同心指镮为娉，又以三
婢试之，不男者绝婚。奸淫有子，皆卑其母。与人马乘，
不调坠死者，马主出敛具。善市贾，争分铢之利，得中
国”金银，辄为器物，不用为币也。太康六年，武帝遣使
杨颢拜其王蓝庾为大宛王。蓝庾卒，其子摩之立，遣
使贡“汗血马。”